Финифть

Финифть – байыркы орус жасалга-көркөм өнөрүндө – тунук эмес, ар түстөгү эмалдан орнаментациялар же сүрөттөр түшүрүлгөн анча чоң эмес, көбүнчө жез буюмдар. XVII кылымда кеңири тараган Ф. буюмдарында эмаль менен саймаланган металл зымдар сырдалган. Айрыкча жогорку сапатка ээ Ф. усоль буюмдары деп аталган жана XVIII кылымдан Ростовдук буюмдар биздин күнгө жеткен. Ф-тин көрүнүктүү жыйнагы Москвадагы мамлекеттик Курал палатасында сакталган. Эмаль буюмдарына ылайык аларды жасоо техникасы жана атайын материал да Ф. деп аталат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу